b"\n_START_ARTICLE_\nRam\xc3\xb3n Labayen Sansinenea\n_START_SECTION_\nBiografia\n_START_PARAGRAPH_\nEl seu pare era alcalde de Tolosa pel Partit Nacionalista Basc i estudi\xc3\xa0 euskera a la ikastola Laskurain. En esclatar la guerra civil espanyola hagueren de fugir a Zarautz i O\xc3\xb1ati i en acabar el conflicte s'exiliaren a Iparralde, on fins al 1948 van viure a Sara i Donibane Lohitzune. Estudi\xc3\xa0 batxillerat als jesu\xc3\xaftes de Sant Sebasti\xc3\xa0 i es llicenci\xc3\xa0 en qu\xc3\xadmica a la Universitat de Madrid. Va treballar en una f\xc3\xa0brica de conserves i durant 15 anys va dirigir un hotel a Londres._NEWLINE_De 1980 a 1983 fou nomenat conseller de cultura del Govern Basc, c\xc3\xa0rrec des del que va liderar diverses iniciatives, com EITB, HABE, l'Orquestra Simf\xc3\xb2nica d'Euskadi i l'Escola de Teatre. A les eleccions municipals espanyoles de 1983 fou escollit alcalde de Sant Sebasti\xc3\xa0 dins les llistes del Partit Nacionalista Basc. Quan es produ\xc3\xad l'escissi\xc3\xb3 d'Eusko Alkartasuna decid\xc3\xad mantenir-se dins les files del PNB. Derrotada la seva candidatura a les eleccions municipals espanyoles de 1987, deix\xc3\xa0 l'alcaldia de Sant Sebasti\xc3\xa0 i fou elegit diputat a les eleccions al Parlament Basc de 1986, on form\xc3\xa0 part de la Comissi\xc3\xb3 de Control Parlamentari d'EITB del Parlament Basc fins a 1990. El 1990 es retir\xc3\xa0 de la pol\xc3\xadtica."